**Автобиография**

**на чл.-кор. Светлана Емилова Куюмджиева**

Работи в областта на музикалната славистика и византология, палеография, кодикология, литургика и археография.

**Дата и място на раждане:** 1 август 1949 г., гр. София.

**Образование:**

* Средно: 1964-1968, Държавно музикално училище, София.
* Висше образование: 1968-1972, Българска държавна консерватория, София.

**Специализации в страната и в чужбина**: 1986 – Хамбург, ГФР, 3 месеца, стипендия от DAAD; 1993 – Вашингтон, САЩ, 3 месеца, стипендия от Харвърдския университет.

**Владеене на чужди езици:** английски, немски, руски, сръбски, старогръцки.

**Научни звания** **и научни степени**, придобити в страната и чужбина: кандидат на науките (доктор) – 1980; ст.н.с. II ст. (доцент) – 1990; доктор на науките – 1996; професор – 2000; член-кореспондент – 2012.

**Научна дейност:**

Монографии и научни книги в България и чужбина – брой: 11 (10 в България и 1 в чужбина): *Ранновъзрожденска българска музика – паметници и певчески репертоар. Йоасаф Рилски*. София, 2003, 232 с. Изд. „Проф. Марин Дринов”, БАН. ISBN 954-430-880-6; *Стихирарът на Йоан Кукузел. Формиране на нотирания възкресник*. София, 2004, 220 с. Изд. къща „Гутенберг”. ISBN 954-9943-79-8; *Българска музика в Хилендар.* София, 2008, 120 с. Изд. „Проф. Марин Дринов”, БАН. ISBN 978-954-322-185-1; *Стара българска музика.* София, 2011, 216 с. Изд. на Национална музикална академия „Проф. Панчо Владигеров”. ISBN 978-954-2925-03-3; *„И даде земята им за наследие...“.* София, 2014, 336 с. ISBN 978-954-2925-23-1; *The Hymnographic Book of Tropologion: Sources, Liturgy and Chant Repertory.* Routledge, London-New York, 2018, 184 p. ISBN 978-1-13-829781-4.

* Учебници и учебни ръководства: 2.
* Брой научни публикации в страната и чужбина: към 200 научни статии и студии, публикувани в България и в чужбина (Австрия, Армения, Великобритания, Германия, Гърция, Дания, Испания, Македония, Полша, Русия, САЩ, Сърбия, Унгария, Финландия, Франция и Холандия): Between Tradition and Innovation: The Case of Metropolitan Theoleptos of Philadelphia in Musical Manuscripts. – In: *Eastern Christian Studies*, 17. Ed. by G. Wolfram and C. Troelsgård. Leuven-Paris-Walpole, MA, 2013, 151-185; Имало ли е старобългарски трополог? – В: *Старобългарска литература*, т. 51. София, 2015, 11-39; An Interpretation of the Song of Moses Miniature Depicted in Manuscript Vaticanus Graecus 752. – In: *Church Music and Icons: Windows to Heaven. Proceedings of the Fifth Conference on Orthodox Church Music*. Joensuu (Finland), 2015, 112-126; The Rila Musical Manuscripts: а Tool for Reconstruction of Music History. – In: *Creating Liturgically: Hymnography and Music.* Joensuu (Finland), 2017, 245-255; Химнографското творчество на св. Климент Охридски в контекста на ранните ръкописи на гръцки език до ХIII в. – В: *Климент Охридски в културата на Европа.* София, 2018, 108-126.
* Брой научни доклади в страната и чужбина: над 100.
* Потвърдени цитирания в страната и чужбина: 110 забелязани цитирания.

**Други активности в областта на науката:**

* Участие в научни съвети: член на Комисията по филологически науки и изкуства към ВАК – 1997-2000; член на Комисията „Гръцки ръкописи” към Археографската комисия в Национална библиотека „Св. св. Кирил и Методий” – от 1998; член на Специализирания научен съвет за музика и музикално изкуство при ВАК – 2003-2007; член на НС в Института за изкуствознание при БАН – 2005-2010; член на НС в КМНЦ при БАН – от 2015.
* Участие в редколегии, включително като главен редактор: **в България** – сп. „Българско музикознание“, издание на ИИИзк-БАН – от 2009; сп. „Информационен бюлетин“, издание на БАН – 2012-2017; **в чужбина** – международна поредица „*Musica Antiqua Europae Orientalis*“, Бидгошч, Полша – от 1988; почетен член на международната редколегия на сп. „*Journal of the International Society for Orthodox Church Music*“ ([www.isocm.com](http://www.isocm.com/)), издание на Международното общество за православна църковна музика, Йоенсу, Финландия – от 2014; член на Борда на Международния редакционен комитет за проучване на музиката на Балканите към Международното музиковедско общество с център Букурещ, Румъния – ABIR IMS (Advisory Board of the International Reviewing Committee of the IMS) – от 2018.
* Участие в експертни комисии и съвети в качеството на представител на науката: 25 (18 в България и 7 в чужбина);
* Патенти, изобретения, внедрявания, полезни модели (за всяка позиция се записва в скоби броя);
* Участие в национални и международни проекти: 20 (14 в България и 6 в чужбина: Австрия, Германия, Македония, САЩ и Швейцария). Ръководител на 11 от тях.

**Преподавателска дейност**: **в България** – Национална музикална академия „Проф. Панчо Владигеров“, София – от 2009; СУ „Св. Климент Охридски“ (Богословски факултет) – от 2012; **в чужбина** – Университет „Вашингтон Дюк“, Северна Каролина, САЩ – 1992-1993; Оксфордски университет, Оксфорд, Великобритания – 1997; Охайски държавен университет, Колумбус, Охайо, 2000-2001; Международен център „Джон В. Клуге“ към Конгресната библиотека във Вашингтон, САЩ – 2003-2004 и 2009-2010; Университет „Сейнт Луис“, Сейнт Луис, Мисури, САЩ – 2004-2005 и 2012.

**Защитили докторанти:** 7 (от 2009 г. насам).

**Заемани управленски позиции в научни и университетски институции**: ръководител на Сектор „Музика“ в ИИИзк-БАН – 2006-2012; председател на Атестационна комисия в ИИИзк-БАН – 2008; заместник-председател на БАН – 2012; съветник на Председателя на БАН – 2013-2017; председател на ЕСИД към УС на БАН – 2012-2015; член на УС на Българския национален комитет на славистите – от 2013; секретар на ОИИ към САЧК в БАН – от 2018.

**Обществена дейност в страната и чужбина**: **в България** –член на СБК – от 1978; член на Общото събрание на БАН – 2008-2010; член на Комисията за международна дейност към ОС в БАН – 2008-2010; член на Експертна комисия по изкуства и изкуствознание за избиране на академици и член-кореспонденти в БАН – 2008; член на УС на БАН – 2012; член на САЧК в БАН – от 2012; член на Съвета за издателска дейност към УС в БАН – 2012-2017; член на Националния комитет „Паметта на света“ към ЮНЕСКО – от 2012; член на Асоциацията на византолозите и медиевистите в България – от 2013; **в чужбина** – международна група по стара музика към Международното музиковедско общество – CP (Cantus Planus); Международна група по стара музика на Източна Европа – MAEO (Musica Antiqua Europae Orientalis); Международно общество за православна църковна музика – ISOCM (International Society for Orthodox Church Music); Международна група за византийска музика – SGBM (Study Group for Byzantine Music); Международна асоциация за византийска музика и химнография – ABMH (Association for Byzantine Music and Hymnography); Международен съвет за Югоизточна Европа – IACSEE (Inter Academy Council for South-East Europe); Международен комитет за трансгранично сътрудничество по инструмента за присъединителна помощ между Р България и Р Македония – ITS Kyustendil.

**Награди**: 11 награди, между които „1300 години България“ (1983), Отличие от БАН (1983), награда от Българско национално радио за цикъл лекции (1983), три награди на СБК за „Книга на годината“ (2003, 2012 и 2014).